ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 20. apríla 2005
									K materiálu č.7856 /2005
									K bodu č.18

S T A N O V I S K O

k  návrhu  zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov v znení zákona č.8/2005 Z. z.  - k novému zneniu

						 I

     Návrh zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov v znení zákona č.8/2005 Z. z. predkladá na rokovanie vlády Slovenskej republiky v novom znení podpredseda vlády a minister spravodlivosti Slovenskej republiky D. Lipšic.

Cieľom predkladaného návrhu je odstrániť problémy doterajšieho stavu poskytovania právneho poradenstva, zabezpečiť reálny prístup k Ústavou Slovenskej republiky deklarovaným právam občanov a harmonizovať právo SR s právom Európskeho spoločenstva. 

Predkladateľ pri vypracúvaní návrhu zákona vychádzal z legislatívneho zámeru zákona o poskytovaní právnej pomoci, ktorý bol schválený vládou Slovenskej republiky na jej zasadnutí dňa 24. novembra 2004.

Návrh zákona podľa predkladateľa nemá vplyv na životné prostredie a priaznivo ovplyvní zamestnanosť, pretože navrhovaným zákonom sa vytvoria nové pracovné miesta. Nebude mať vplyv na rozpočty obcí a rozpočty vyšších územných celkov. Predvída sa však dopad na štátny rozpočet, ktorý je uvedený v doložke finančných, ekonomických a environmentálnych vplyvov, vplyvov na zamestnanosť a podnikateľské prostredie. Návrh zákona neovplyvní podnikateľské prostredie. 
K vyčíslenému vplyvu zákona na štátny rozpočet uplatnilo Ministerstvo financií SR zásadnú pripomienku.

Podľa predkladateľa  je návrh zákona v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.

II

Legislatívna rada vlády SR prerokovala návrh zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov v znení zákona č.8/2005 Z. z. na svojom zasadnutí 19. apríla 2005  a odporučila predložiť na rokovanie vlády nové znenie návrhu zákona, v ktorom budú zapracované jej pripomienky a odporúčania. 

III

	Sekcia vládnej legislatívy Úradu vlády SR konštatuje, že v predloženom znení návrhu zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov v znení zákona č.8/2005 Z. z. sú zapracované  až na jednu pripomienku všetky ostatné pripomienky a odporúčania Legislatívnej rady vlády SR (56), a preto odporúča návrh zákona schváliť, s  tým že v predloženom znení návrhu zákona  je potrebné zapracovať ešte tieto pripomienky :

1.V § 12 je potrebné vyjadriť, že žiadateľ nemá právny nárok na výmenu  advokáta ak nebude súhlasiť s advokátom určeným centrom.

2.V § 15 v poznámke pod čiarou k odkazu 18 je potrebné v citácii uvedeného zákona doplniť slovo „Zb.“

Bratislava  20. apríla 2005   
Vypracovala:  J.Fischerová

									Štefan G r m a n
								          generálny riaditeľ
   								    sekcie vládnej legislatívy